CELEX: 62011TB0445
Language: el
Date: 2013-01-11 00:00:00
Title: Υποθέσεις T-445/11 και T-88/12: Διάταξη του Γενικού Δικαστηρίου της 11ης Ιανουαρίου 2013 — Charron Inox και Almet κατά Συμβουλίου και Επιτροπής (Προσφυγή ακυρώσεως — Αγωγή αποζημιώσεως — Ντάμπινγκ — Εισαγωγές ορισμένων σωλήνων κάθε είδους χωρίς συγκόλληση από ανοξείδωτο χάλυβα καταγωγής Κίνας — Προσωρινός δασμός αντιντάμπινγκ — Κατάργηση της δίκης — Οριστικός δασμός αντιντάμπινγκ — Προσφυγή-αγωγή εν μέρει προδήλως απαράδεκτη και εν μέρει προδήλως στερούμενη νομικού ερείσματος)

9.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 71/21
            
         Διάταξη του Γενικού Δικαστηρίου της 11ης Ιανουαρίου 2013 — Charron Inox και Almet κατά Συμβουλίου και Επιτροπής
   (Υποθέσεις T-445/11 και T-88/12) (1)
   
   (Προσφυγή ακυρώσεως - Αγωγή αποζημιώσεως - Ντάμπινγκ - Εισαγωγές ορισμένων σωλήνων κάθε είδους χωρίς συγκόλληση από ανοξείδωτο χάλυβα καταγωγής Κίνας - Προσωρινός δασμός αντιντάμπινγκ - Κατάργηση της δίκης - Οριστικός δασμός αντιντάμπινγκ - Προσφυγή-αγωγή εν μέρει προδήλως απαράδεκτη και εν μέρει προδήλως στερούμενη νομικού ερείσματος)
   2013/C 71/33
   Γλώσσα διαδικασίας: η γαλλική
   
      Διάδικοι
   
   
      Προσφεύγουσες-ενάγουσες: Charron Inox (Μασσαλία, Γαλλία) και Almet (Satolas-et-Bonce, Γαλλία) (εκπρόσωπος: P.-O. Koubi-Flotte, δικηγόρος)
   
      Καθών-εναγόμενοι: Συμβούλιο της Ευρωπαϊκής Ένωσης (εκπρόσωποι: J. P. Hix, επικουρούμενος από τους G. Berrisch και A. Polcyn, δικηγόρους) (υπόθεση T-88/12) και Ευρωπαϊκή Επιτροπή (εκπρόσωποι: B. Stromsky και S. Thomas) (υπόθεση T-445/11)
   
      Παρεμβαίνουσα υπέρ του καθού-εναγομένου: Ευρωπαϊκή Επιτροπή (εκπρόσωποι: B. Stromsky και S. Thomas) (υπόθεση T-88/12)
   
      Αντικείμενο
   
   Στην υπόθεση Τ-445/11, κυρίως, αίτημα ακυρώσεως του κανονισμού (ΕΕ) 627/2011 της Επιτροπής, της 27ης Ιουνίου 2011, περί επιβολής προσωρινού δασμού αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση από ανοξείδωτο χάλυβα καταγωγής Λαϊκής Δημοκρατίας της Κίνας (ΕΕ L 169, σ. 1), καθώς και, επικουρικώς, αίτημα αποζημιώσεως προς αποκατάσταση της ζημίας την οποία ισχυρίζονται ότι υπέστησαν οι προσφεύγουσες-ενάγουσες λόγω της άμεσης θέσεως του κανονισμού αυτού σε ισχύ, και, στην υπόθεση T-88/12, κυρίως, αίτημα ακυρώσεως του εκτελεστικού κανονισμού (ΕΕ) 1331/2011 του Συμβουλίου, της 14ης Δεκεμβρίου 2011, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων σωλήνων κάθε είδους χωρίς συγκόλληση από ανοξείδωτο χάλυβα, καταγωγής Λαϊκής Δημοκρατίας της Κίνας (ΕΕ L 336, σ. 6), καθώς και, επικουρικώς, αίτημα αποζημιώσεως προς αποκατάσταση της ζημίας την οποία ισχυρίζονται ότι υπέστησαν οι προσφεύγουσες-ενάγουσες λόγω της οριστικής εισπράξεως των προσωρινών δασμών αντιντάμπινγκ την οποία διατάσσει ο κανονισμός αυτός.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Οι υποθέσεις T-445/11 και T-88/12 ενώνονται προς έκδοση κοινής διατάξεως.
            
         
               2)
            
            
               Οι ενστάσεις απαραδέκτου που προβλήθηκαν στις υποθέσεις T-445/11 και T-88/12 εξετάζονται μαζί με την ουσία των υποθέσεων.
            
         
               3)
            
            
               Παρέλκει πλέον η έκδοση αποφάσεως στην υπόθεση T-445/11.
            
         
               4)
            
            
               Απορρίπτει την προσφυγή-αγωγή στην υπόθεση T-88/12 ως εν μέρει προδήλως απαράδεκτη και εν μέρει προδήλως στερούμενη νομικού ερείσματος.
            
         
               5)
            
            
               Οι Charron Inox και Almet φέρουν το σύνολο των δικαστικών εξόδων στην υπόθεση Τ-445/11.
            
         
               6)
            
            
               Οι Charron Inox και Almet φέρουν, πέραν των δικαστικών εξόδων τους, και τα δικαστικά έξοδα του Συμβουλίου της Ευρωπαϊκής Ένωσης στην υπόθεση T-88/12.
            
         
               7)
            
            
               Η Ευρωπαϊκή Επιτροπή φέρει τα δικαστικά έξοδά της στην υπόθεση T-88/12.
            
         
      (1)  EE C 290 της 1.10.2011.